Operation Eagle Pull var den amerikanske militære evakuering af Phnom Penh, Cambodja, den 12. april 1975. I begyndelsen af april 1975 var Phnom Penh, en af de sidste tilbageværende højborge i Khmerrepublikken, omringet af de røde khmerer og helt afhængig af luftforsyning gennem Pochentong Lufthavn. Med en overlegen sejr for de røde khmerer, lavede den amerikanske regering beredskabsplaner for evakuering af amerikanske statsborgere og allierede kambodsjanere med helikopter til skibe i Thailandbugten. Operation Eagle Pull fandt sted om morgenen den 12. april 1975 og var en taktisk succes uden tab af menneskeliv. Fem dage senere kollapsede Khmerrepublikken og de røde khmerer besatte Phnom Penh.
Grækenland